Sophie Amalie Lindenov

Sophie Amalie Lindenov (født 4. juli 1649 på Kalundborg slott, død 4. august 1688 i Aalborg var en dansk godseier. 

Hun var datter av riksråd Hans Lindenov til Gavnø og Elisabeth Augusta (Elisabeth var på sin side datter av Kirsten Munk og Christian IV). Etter først å ha vært forlovet med diplomaten Just Høeg, giftet hun seg i 1674 med Claus Daa til Krengerup (1640–1678). Ekteskapet var så ulykkelig, at Sophie Amalie Lindenov etter sigende lot sin mann myrde av en snikskytter i desember 1678, da de var på vei hjem sammen etter middag hos kapellanen i Blenstrup.Pedersen, Niels: Sophie Amalie - Christian 4.s barnebarn, lindeborgslot.dk. Besøkt 11. november 2016 Mordet ble aldrig oppklart, men Lindenov ble enearving til Brahesholm, Krengerup og Daasborg – sistnevnte omdøpte hun senere til Lindenborg etter seg selv. 

 Friherreinne 
Et kvart år senere døde hennes barn, Hans, som Claus Daa ikke hadde villet vedkjenne seg. Lindenov solgte i 1679 de fynske eiendommene og konsentrerte seg om å forøke Daasborg. I 1681 fikk hun gård og gods opphøyet til baroni mot å innsette kongesønnen Christian Gyldenløve (1674–1703) som friherrskapets arving.Lindenov, Sophie Amalie, Dansk biografisk Lexikon, Bricka. Besøkt 11. november 2016 Fra den tid imøtekom kongen hennes ønsker om utvidelser på flere måter. Men den lystige tilværelse varte ikke lenge, for i 1688 ble hun svært syk og måtte fraktes til Aalborg. Her døde hun den 4. august samme år, hvoretter hun ble begravet i Blenstrup kirke. 

Minnet om friherreinnen lever stadig, og det sies at hun går igjen på Lindenborg. 

 Referanser 

Kategori:Dansk adel
Kategori:Personer fra Kalundborg
Kategori:Fødsler i 1649
Kategori:Dødsfall i 1688